

PROJEKTS uz 07.05.2024.

vēlamais datums izskatīšanai Attīstības komitējā: 15.05.2024.

domē: 30.05.2024.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2024. gada 30. maijā Nr.«DOKREGNUMURS»

**Par adreses piešķiršanu īpašuma "Sanitārā caurlaide" objektiem**

Ādažu novada pašvaldības dome izskatīja nekustamā īpašuma “Sanitārā caurlaide”, Carnikava, Carnikavas pag., Ādažu nov., ar kadastra numuru 8052 005 0685 īpašnieka A.K. (personas kods, adrese (turpmāk – Iesniedzējs)) 25.04.2024. iesniegumu (reģ. Nr. ĀNP/1-11-1/24/2277) ar lūgumu piešķirt adresi īpašuma sastāvā esošiem objektiem. Iesniedzējs ierosina piešķirt adresi “Grīnbergi”,  Carnikava, Carnikavas pag., Ādažu nov., LV-2163.

Atbilstoši Nekustamā īpašuma valsts kadastra informācijas sistēmas datiem (turpmāk – Kadastrs), nekustamā īpašuma “Sanitārā caurlaide”, Carnikava, ar kadastra numuru 8052 005 0685 sastāvā ietilpst zemes vienība, bez adreses, ar kadastra apzīmējumu 8052 005 0685 un platību 1,6591 ha, un palīgēka, bez adreses, ar kadastra apzīmējumu 8052 005 0685 001 un platību 120 m2. Ēka ir adresācijas objekts atbilstoši Ministru kabineta 29.06.2021. noteikumu Nr. 455 “Adresācijas noteikumu” (turpmāk – Adresācijas noteikumi) 2.9. apakšpunktam. Zemes vienībai arī ir piešķirama adrese, kas identiska ēkas adresei, pamatojoties uz Adresācijas noteikumu 14. punktu, kas nosaka, ka, ja apbūvei paredzētajai zemes vienībai adrese nav piešķirta un uz apbūvei paredzētās zemes vienības atrodas vairākas funkcionāli nesaistītas ēkas, katrai ēkai piešķir atsevišķu adresi, bet zemes vienībai, ja nepieciešams, piešķir adresi, kas piešķirta vienai no ēkām.

Domes ieskatā adreses priekšlikums “Grīnbergi”,  Carnikava, Carnikavas pag., Ādažu nov., LV-2163, atbilst Adresācijas noteikumu prasībām.

Adresācijas noteikumu **8.3. apakšpunkts** nosaka, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā. **Savukārt Adresācijas noteikumu** 58. punkts nosaka, ka pašvaldība nodrošina iesniegto datu atbilstību Noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā. 2024. gada *xx. maijā* tika saņemts Valsts valodas centra atzinums Nr. *xx* (reģ. ar Nr. *xx*), ar kuru lēmumā paredzētā adrese “Grīnbergi”,  Carnikava, Carnikavas pag., Ādažu nov., LV-2163, tika atzīta par atbilstošu Vietvārdu informācijas noteikumu prasībām.

Adresācijas noteikumu 8.1. apakšpunktā noteikts, ka administratīvajā teritorijā un novada teritoriālā iedalījuma vienībā adrese nedrīkst atkārtoties.

Adresācijas noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta.

Adresācijas noteikumu 10. punktā noteikts, ka piešķirot adresi, pārbauda Valsts adrešu reģistra informācijas sistēmā reģistrētos datus un Nekustamā īpašuma valsts kadastra informācijas sistēmas datus.

Adresācijas noteikumu 15. punktā noteikts, ka ciemu teritoriju daļās, kur nav ielu, līdz ielu izbūvei vai, ja brauktuvei noteikts ceļa statuss, apbūvei paredzētajai zemes vienībai un ēkai saglabā vai piešķir nosaukumu kā adreses elementu.

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, ka īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 2.9., 2.10., 8.1., 8.3., 9., 10., 15. un 58. punktu, kā arī Attīstības komitejas 15.05.2024. atzinumu, Ādažu novada pašvaldības dome

**NOLEMJ**:

1. Piešķirt adresi “Grīnbergi”, Carnikava, Carnikavas pag., Ādažu nov., LV-2163, zemes vienībai ar kadastra apzīmējumu 8052 005 0685 un ēkai ar kadastra apzīmējumu 8052 005 0685 001.
2. Likvidēt īpašuma ar kadastra numuru 8052 005 0685 nosaukumu “Sanitārā caurlaide”.
3. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi un īpašniekam uz e-pasta adresi.
4. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ VZD uz e-adresi,

@ ADN, IDRV, NĪN,

@ īpašniekam uz adresi

N.Rubina 28776519